У маскоўскім навукоўцу Алегу Іпалітавічу Арурку, стрыечным унучатым пляменніку апошняга ўладальніка маёнтку, высакародныя шляхецкія рысы заўважаюцца адразу. Грэчаскі профіль, высокі лоб, блакітныя вочы – людзі з такой знешнасцю гралі ў савецкім кіно белагвардзейскіх афіцэраў. Спадар Алег зацікавіўся гісторыяй свайго роду ў 2001 годзе, калі нарадзіўся сын. Гэтае зацікаўленне і прывяло масквіча ў радавое гняздо на Беларусь. У той час у былой сядзібе дзейнічала бальніца, што ўзрадавала шляхетнага нашчадка. Засмуціла карціна радавой грабніцы.